Teillä on oikeus pysyä vaiti: Oinassaaren laavu
18 km Uudestakaupungista Hiun tietä Lepäisille päin ja sitten Korssaarentien ja Merikaskistentien kautta Oinassaarentielle. Tien päästä vain noin sadan metrin päässä on laavu kauniilla paikalla. Laavun vieressä on myös kuivakäymälä ja puuvaja.
Paikka on vähän pusikkoinen, mutta yksi hyvä näköalapaikkakin löytyy polun päästä. Tälle laavulle pääsee ilman pitkää patikointia. Itse kyllä olisin mieluusti kävellyt pätkän matkaa, mutta tällaisiakin paikkoja on hyvä olla, kaikki kun eivät halua tarpoa itseään hikeen päästäkseen laavulle makkaranpaistoon.
Lähettänyt Suvenkeiju klo 21.42